کەریم ئادەیەمی
کەریم-داڤید ئادەیەمی (لەدایکبووی ١٨ی کانوونی دووەمی ٢٠٠٢)یاریزانێکی تۆپی پێی پیشەگەری ئەڵمانییە کە یاری دەکات وەک ھێرشبەر بۆ یانەی بۆندسلیگا بۆروسیا دۆرتمۆند و ھەڵبژاردەی تۆپی پێی ئەڵمانیا.

کارونی یانە

ڕێد بۆڵ ساڵزبۆرگ 
ئادەیەمی وەک لاوێک یاری بۆ تی ئێس یڤ فۆرستێنریت دەکرد، و لە تەمەنی ھەشت ساڵیدا لە ساڵی ٢٠١٠ چووە یانەی ناوخۆی وڵاتەکەی و بۆندسلیگا یانەی بایەرن میونشن. بەھۆی ناکۆکی لە دانوستانەکانی بەردەوامبوونی لە یانەکە، لە کۆتاییدا ئادەیەمی ناچار بوو یانەکە بە جێبھێڵێت، کە لە ساڵی ٢٠١٢ چووە یانەی ئەنتەرگھاچین دوای بەرەوپێشچوون لە بەشی لاوانی، لە ئازاری ٢٠١٨ یەکەمین یاری خۆی بۆ تیمی خوار ١٩ ساڵان ئەنجامدا لە پاڵەوانێتی لاوانی بۆندسلیگا (بۆندسلیگای خوار ١٩ ساڵان). یەکەم گۆڵی تۆمارکرد لەم خولەدا لە نیسانی ٢٠١٨ لە دۆڕاندنیان ٣–٢ لە بەرامبەر ئینتراخت فرانکفۆرتی خوار ١٩ ساڵان. لەگەڵ ئەنتەرھاچین، دابەزین بۆ خولی خوارتری بۆندسلیگای خوار ١٩ ساڵان.

بەر لە دەستپێکردنی وەرزی ٢٠١٨–١٩ ئادەیەمی گرێبەستی لەگەڵ یانەی نەمسایی ڕێد بۆڵ ساڵزبۆرگ واژوو کرد بە گرێبەستێک بۆ ماوەی سێ ساڵ. دواتر بە خواستن درا بە یانەی لێفێرینگ بۆ ئەو وەرزە. ئادەیەمی یەکەم یاری خۆی لە خولی پلە دووی نەمسا ئەنجامدا لە ١ی ئەیلوولی ٢٠١٨ بەرامبەر ئۆستریا لوستێنۆ، کە تەواوی یارییەکەی ئەنجامدا و لیفێرینگ ١–٠ دۆڕا.

بۆروسیا دۆرتمۆند 
لە ١٠ی ئایاری ٢٠٢٢دا، ئادەیەمی بە گرێبەستێک ڕاگەیەندرا کە پەیوەندی دەکات بە یانەی بۆندسلیگا بۆروسیا دۆرتمۆند ھەتا ھاوینی ٢٠٢٧.

کاروانی نێودەوڵەتی 
ئادەیەمی لە شاری میونشن لە ئەڵمانیا لەدایکبووە، باوکی نایجیری و دایکی ڕۆمانییە. یاریزانێکی لاوانی ھەڵبژاردەی ئەڵمانیایە، یاری بۆ ھەڵبژاردەکانی ئەڵمانیای خوار ١٦ ساڵان، خوار ١٧ ساڵان و خوار ٢١ ساڵان کردووە. یەکەمین یاری خۆی بۆ پێکھاتەی یەکەمی ئەڵمانیا ئەنجامدا لە یاری پاڵاوتنی جامی جیھانی فیفا ٢٠٢٢ بەرامبەر ئەرمینیا لە ٥ی ئەیلوولی ٢٠٢١ کە ٦–٠ بردیانەوە، وەک یەدەگ لە کاتە درەنگەکانی یارییەکە ھاتە یاریگا و شەشەم گۆڵی تیپەکەی تۆمارکرد لە خولەکی یەکەمی کاتی زیادکراوی نیوەی دووەم. لەبەر ئەوەی ئادەیەمی یاریزانی ساڵزبۆرگ بوو لەو کاتەدا، ئەمە یەکەم جار بوو لە ماوەی دوای جەنگدا کە یاریزانی یانەیەکی نەمسا یاری بۆ پێکھاتەی یەکەمی ئەڵمانیا بکات.

ئاماری کاروانی وەرزشی

یانە

نێودەوڵەتی

خەڵاتەکان 
ڕێد بۆڵ ساڵزبۆرگ
 بۆندسلیگای نەمسا: ٢٠١٩–٢٠، ٢٠٢٠–٢١، ٢٠٢١–٢٢
 جامی نەمسا: ٢٠١٩–٢٠، ٢٠٢٠–٢١، ٢٠٢١–٢٢

ئەڵمانیا خوار ٢١ ساڵان
 پاڵەوانێتی ئەورووپا بۆ خوار تەمەن ٢١ ساڵ: ٢٠٢١

تاکەکەسی
 مەدالیای زێڕینی فرێس واڵتەر بۆ خوار ١٧ ساڵان: ٢٠١٩

سەرچاوەکان 

یاریزانانی تۆپی پێی دوور لە وڵاتی ئاڵمانی
یاریزانانی ھەڵبژاردەی تۆپی پێی ئەڵمانیا
یاریزانانی تۆپی پێی ئاڵمانی
زیندووان
لەدایکبووانی ٢٠٠٢
یاریزانانی جامی جیھانیی فیفای ٢٠٢٢
ھێرشبەرانی تۆپی پێ
یاریزانانی بۆندسلیگا
یاریزانانی بۆروسیا دۆرتموند